CELEX: 32013D0661
Language: mt
Date: 2013-11-15 00:00:00
Title: Deċiżjoni tal-Kunsill 2013/661/PESK tal- 15 ta’ Novembru 2013 li temenda d-Deċiżjoni 2010/413/PESK dwar miżuri restrittivi kontra l-Iran

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/18
            
         DEĊIŻJONI TAL-KUNSILL 2013/661/PESK
   tal-15 ta’ Novembru 2013
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/413/PESK tas-26 ta’ Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), u b’mod partikolari l-Artikolu 23(2) tagħha,
   Billi:
   
               (1)
            
            
               Fis-26 ta’ Lulju 2010, il-Kunsill adotta d-Deċiżjoni 2010/413/PESK dwar miżuri restrittivi kontra l-Iran.
            
         
               (2)
            
            
               Permezz tas-Sentenzi tagħha tas-6 ta’ Settembru 2013 fil-Kawżi T-493/10 (2), T-4/11 u T-5/11 (3), T-12/11 (4), T-13/11 (5), T-24/11 (6), T-42/12 u T-181/12 (7), T-57/12 (8) u T-110/12 (9), il-Qorti Ġenerali tal-Unjoni Ewropea annullat id-deċiżjonijiet tal-Kunsill għall-inklużjoni ta’ Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC u Iranian Offshore Engineering & Construction Co. mal-lista ta’ persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK.
            
         
               (3)
            
            
               Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC u Iranian Offshore Engineering & Construction Co. għandhom jerġgħu jiġu inklużi mal-lista ta’ persuni u entitajiet soġġetti għal miżuri restrittivi, abbażi ta’ dikjarazzjonijiet ta’ raġunijiet ġodda rigward kull wieħed u waħda minnhom.
            
         
               (4)
            
            
               Għandha tiġi inkluża entità addizzjonali fil-lista ta’ persuni u entitajiet soġġetti għal miżuri restrittivi, u għandha tiġi emendata l-informazzjoni identifikattiva fir-rigward ta’ entità oħra soġġetta għal miżuri restrittivi.
            
         
               (5)
            
            
               Konsegwentement għas-Sentenza tal-Qorti Ġenerali fil-Kawża T-421/11 (10), Qualitest FZE mhijiex inkluża fil-lista ta’ persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK,
            
         ADOTTA DIN ID-DEĊIŻJONI:
   Artikolu 1
   L-Anness II għad-Deċiżjoni 2010/413/PESK huwa emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
   
      Magħmul fi Brussell, il-15 ta’ Novembru 2013.
      
         
            Għall-Kunsill
         
         
            Il-President
         
         R. ŠADŽIUS
      
   
   
      (1)  ĠU L 195, 27.7.2010, p. 39.
   
      (2)  Sentenza tas-6 ta’ Settembru 2013 fil-Kawża T-493/10 Persia International Bank plc vs Il-Kunsill tal-Unjoni Ewropea.
   
   
      (3)  Sentenza tas-6 ta’ Settembru 2013 fil-Kawżi magħquda T-4/11 u T-5/11 Export Development Bank of Iran vs Il-Kunsill tal-Unjoni Ewropea.
   
   
      (4)  Sentenza tas-6 ta’ Settembru 2013 fil-Kawża T-12/11 Iran Insurance Company vs Il-Kunsill tal-Unjoni Ewropea.
   
   
      (5)  Sentenza tas-6 ta’ Settembru 2013 fil-Kawża T-13/11 Post Bank Iran vs Il-Kunsill tal-Unjoni Ewropea.
   
   
      (6)  Sentenza tas-6 ta’ Settembru 2013 fil-Kawża T-24/11 Bank Refah Kargaran vs Il-Kunsill tal-Unjoni Ewropea.
   
   
      (7)  Sentenza tas-6 ta’ Settembru 2013 fil-Kawżi T-42/12 u T-181/12 Naser Bateni vs Il-Kunsill tal-Unjoni Ewropea.
   
   
      (8)  Sentenza tas-6 ta’ Settembru 2013 fil-Kawża T-57/12 Good Luck Shipping LLC vs Il-Kunsill tal-Unjoni Ewropea.
   
   
      (9)  Sentenza tas-6 ta’ Settembru 2013 fil-Kawża T-110/12 Iranian Offshore Engineering & Construction Co. vs Il-Kunsill tal-Unjoni Ewropea.
   
   
      (10)  Sentenza tal-5 ta’ Diċembru 2012 fil-Kawża T-421/11 Qualitest FZE vs Il-Kunsill tal-Unjoni Ewropea.
   
   
      ANNESS
      I.   Il-persuna u l-entitajiet elenkati hawn taħt huma miżjudin mal-lista li tinsab fl-Anness II għad-Deċiżjoni 2010/413/PESK
      
      I.   Persuni u entitajiet involuti f’attivitajiet fir-rigward ta’ missili nukleari jew ballistiċi u persuni u entitajiet li jagħtu appoġġ lill-Gvern tal-Iran
      
      B.   Entitajiet
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data tal-elenkar
               
            
                  1.
               
               
                  Post Bank of Iran (magħruf ukoll bħala Post Bank Iran, Post Bank)
               
               
                  
                              237, Motahari Ave., Tehran, Iran 1587618118
                           
                        
                              Sit elettroniku: www.postbank.ir
                           
                        
               
                  Kumpannija li fil-parti l-kbira tagħha tappartjeni lill-Gvern tal-Iran u tagħti appoġġ finanzjaru lill-Gvern tal-Iran.
               
               
                  16.11.2013
               
            
                  2.
               
               
                  Iran Insurance Company (magħrufa wkoll bħala Bimeh Iran)
               
               
                  121 Fatemi Ave., P.O. Box 14155-6363 Tehran, IranP.O. Box 14155-6363, 107 Fatemi Ave., Tehran, Iran
               
               
                  Kumpannija li tappartjeni lill-Gvern u li tagħti appoġġ finanzjarju lill-Gvern tal-Iran.
               
               
                  16.11.2013
               
            
                  3.
               
               
                  Export Development Bank of Iran (EDBI) (inklużi l-fergħat kollha u s-sussidjarji)
               
               
                  Export Development Building, 21th floor, Tose’e tower, 15th st, Ahmad Qasir Ave, Tehran - Iran, 15138-35711 next to the 15th Alley, Bokharest Street, Argentina Square, Tehran, Iran; Tose’e Tower, Kantuniera ma’ 15th St., Ahmad Qasir Ave., Argentine Square, Tehran, Iran; No. 129, 21 ‘s Khaled Eslamboli, No. 1 Building, Tehran, Iran; Numru tar-Reġistrazzjoni Kummerċjali: Nru. 86936 (Iran)
               
               
                  Kumpannija li tappartjeni lill-Gvern u li tagħti appoġġ finanzjarju lill-Gvern tal-Iran.
               
               
                  16.11.2013
               
            
                  4.
               
               
                  Persia International Bank Plc
               
               
                  Number 6 Lothbury, Kodiċi Postali ta’ Londra: EC2R 7HH, Renju Unit
               
               
                  Entità li tappartjeni lill-entitajiet nominati Bank Mellat u Bank Tejarat.
               
               
                  16.11.2013
               
            
                  5.
               
               
                  Iranian Offshore Engineering & Construction Co (IOEC)
               
               
                  18 Shahid Dehghani Street, Qarani Street, Tehran 19395-5999
                  Jew: No.52 North Kheradmand Avenue (Is-sitt kantuniera ta’ 6th Alley) Tehran, IRAN
                  Sit elettroniku: http://www.ioec.com/
               
               
                  Entità importanti fis-settur tal-enerġija li tipprovdi dħul sostanzjali lill-Gvern tal-Iran. Effettivament, IOEC tagħti appoġġ finanzjarju u loġistiku lill-Gvern tal-Iran.
               
               
                  16.11.2013
               
            
                  6.
               
               
                  Bank Refah Kargaran
                  (magħruf ukoll bħala Bank Refah)
               
               
                  40, North Shiraz Street, Mollasadra Ave., Vanak Sq., Tehran, Kodiċi Postali 19917, Iran
                  Swift: REF AIRTH
               
               
                  Entità li tipprovdi appoġġ lill-Gvern tal-Iran. Tappartjeni 94 fil-mija lill-Iranian Social Security Organisation, li min-naħa tagħha hija kkontrollata mill-Gvern tal-Iran, u tipprovdi servizz bankarji lill-ministeri tal-gvern.
               
               
                  16.11.2013
               
            III.   Islamic Republic of Iran Shipping Lines (IRISL)
      
      A.   Persuni
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data tal-elenkar
               
            
                  1.
               
               
                  Naser Bateni
               
               
                  Twieled fis-16 ta’ Diċembru 1962, Iranjan.
               
               
                  Naser Bateni jaġixxi f’isem IRISL. Huwa kien direttur ta’ IRISL sal-2008 u sussegwentement kien Direttur Maniġerjali ta’ IRISL Europe GmbH. Huwa d-Direttur Maniġerjali ta’ Hanseatic Trade and Trust Shipping GmbH (HTTS) li, bħala l-aġent ġenerali tagħhom, tipprovdi servizzi essenzjali lil Safiran Payam Darya Shipping Lines (SAPID) u lil Hafize Darya Shipping Lines (HDS Lines), it-tnejn li huma entitajiet nominati li jaġixxu f’isem IRISL.
               
               
                  16.11.2013
               
            B.   Entitajiet
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data tal-elenkar
               
            
                  1.
               
               
                  Good Luck Shipping Company LLC
                  (magħrufa wkoll bħala Good Luck Shipping Company)
               
               
                  P.O. BOX 5562, Dubai; jew P.O. Box 8486, Dubai, l-Emirati Għarab Magħquda
               
               
                  Good Luck Shipping Company LLC, bħala l-aġent għal Hafize Darya Shipping Lines (HDS Lines) fl-Emirati Għarab Magħquda, tipprovdi servizzi essenzjali lil HDS Lines li hija entità nominata li taġixxi f’isem IRISL.
               
               
                  16.11.2013
               
            
                  2.
               
               
                  Hanseatic Trade Trust & Shipping (HTTS) GmbH
               
               
                  Indirizz postali: Schottweg 7, 22087 Ħamburg, il-Ġermanja;
                  Indirizz alternattiv: Opp 7th Alley, Zarafshan St, Eivanak St, Qods Township.
               
               
                  Hanseatic Trade and Trust Shipping GmbH (HTTS) hija l-aġent ġenerali għal u bħala tali tipprovdi servizzi essenzjali lil Safiran Payam Darya Shipping Lines (SAPID) u lil Hafize Darya Shipping Lines (HDS Lines), li t-tnejn huma entitajiet identifikati bħala li jaġixxu f'isem IRISL.
               
               
                  16.11.2013
               
            II.   L-entrata għall-entità li tinsab fl-Anness II għad-Deċiżjoni 2010/413/PESK elenkata hawn taħt għandha tiġi sostitwita bl-entrata ta’ hawn taħt
      
      B.   Entitajiet
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data tal-elenkar
               
            
                  1.
               
               
                  Onerbank ZAO (magħruf ukoll bħala Onerbank ZAT, Eftekhar Bank, Honor Bank, Honorbank, North European Bank)
               
               
                  Ulitsa Klary Tsetkin 51- 1, 220004, Minsk, Bjelorussja
               
               
                  Bank ibbażat fil-Bjelorussja li jappartjeni lill-Bank Refah Kargaran, lill-Bank Saderat u lill-Bank Toseeh Saderat Iran
               
               
                  23.5.2011